Diari Oficial de la Generalitat Valenciana


Sumari del DOGV 4686, del 06-02-2004 (2004/898)

RESOLUCIÓ de 16 gener de 2004, del conseller de Justícia i Administracions Públiques, per la qual es modifica l'escut de l'Ajuntament de Catarroja.
---------------------------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/898


Data del document
:   16-01-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Catarroja
    * municipi
    * bandera
    * heràldica
    * administració local

RESOLUCIÓ de 16 gener de 2004, del conseller de Justícia i Administracions Públiques, per la qual es modifica l'escut de l'Ajuntament de Catarroja. [2004/Q898]
  
L'Ajuntament de Catarroja ha estimat convenient modificar el seu escut municipal aprovat pel Decret 1.786/1959, de 8 d'octubre, per a adaptar la seua forma i timbre a l'heràldica valenciana, perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua modificació la corresponent proposta, amb la memòria i l'estudi heràldic previs.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar la modificació de l'escut adoptada per l'Ajuntament de Catarroja que quedarà organitzat de la següent manera:
  
«Escut quadrilong de punta redona. Truncat.
  
En el primer quarter, d'atzur el caseriu de la vila d'or, sobre ones d'argent i atzur. Al franc cantó d'este, un rat penat de sable perfilat d'or.
  
En el segon quarter, d'or quatre bastons de sinople.
  
Al timbre, corona reial oberta».
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Generalitat Valenciana, en el cas de que siga una altra administració pública podrà requerir a l'òrgan que ha dictat l'acte perquè l'anul·le o el revoque, en el termini de dos mesos comptadors des de la notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen la Llei del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 16 de gener de 2004.- El conseller de Justícia i Administracions Públiques: Víctor Campos Guinot.